open-index/open-wikipedia-markdown huggingface dataset:
Vareškové oko

**Vareškové oko** je malé pliesko, ktoré sa nachádza v hornej časti Veľkej Studenej doliny vo Vysokých Tatrách vo výške . Leží priamo na potoku, ktorý vyteká z vyššie položeného Dlhého plesa. Za Vareškovým okom sa potok vlieva do Vareškového plesa. 
## Názov
Nazvané je podľa podľa blízkeho Vareškového plesa vo  Vareškovej kotlinke. Starolesnianski urbárnici, ktorým tieto pozemky voľakedy patrili, vedeli, že tu hojne rastie liečivý *lyžičník lekársky* (Cochlearia officinalis L.). Preto kotlinku i pleso volali lyžičníkovými. V spišskom nemeckom nárečí *Löffelkrautgrub* a *Löffelkrautsee*. Ktosi neskôr  zle pochopil význam lyžičníka a pretvoril ho na varechu. Vytvoril tak nezmyselný názov Vareškové pleso, Varechové pleso, podobne v poľštine *Warzęchowy Staw*. Poliaci Vareškové oko nemajú v názvosloví Tatier.

## Turistika
Veľkou Studenou dolinou vedie po  modrej turistickej značke chodník okolo Vareškového plesa na Zbojnícku chatu.

## Referencie

## Iné projekty

Kategória:Plesá Vysokých Tatier
Kategória:Vodstvo v okrese Poprad
Malé Žabie pleso mengusovské

**Malé Žabie pleso mengusovské** (, , ) nachádza sa vo Vysokých Tatrách v Mengusovskej doline v Kotline Žabích plies v nadmorskej výške . Je najhlbším plesom v *Kotline Žabích plies*. Stále pleso je hlboké . Je napájané nestálym potokom pritekajúcim z vyššie položeného Veľkého Žabieho plesa mengusovského. Kedysi malo s Veľkým Žabím plesom spoločnú hladinu a rozdelili sa len po úbytku vody. Teraz leží blízko neho na severozápad. Delí ich malá skoro polmetrová kamenná hrádza. Pleso patrí do skupiny troch Žabích plies v Mengusovskej doline.
 
## Turistika
Priamo k plesu nevedie turistický chodník. Vedie však od Chaty pri Popradskom plese po  modrej turistickej značke do Mengusovskej doliny a potom po  červenej turistickej značke okolo Veľkého Žabieho plesa mengusovského na Rysy.

## Referencie

## Iné projekty

## Externé odkazy
* Žabie plesá
* Poloha na turistickej mape

Kategória:Plesá Vysokých Tatier
Kategória:Vodstvo v okrese Poprad
Vyšné Žabie pleso mengusovské

**Vyšné Žabie pleso mengusovské** () sa nachádza v Mengusovskej doline v spodnej časti Voliej kotlinky vo Vysokých Tatrách v nadmorskej výške . Plocha hladiny je  , dĺžka  , šírka .  Karové pleso je bezprítokové. Turisticky je neprístupné.Pleso patrí do skupiny troch Žabích plies v Mengusovskej doline. 

## Referencie

## Iné projekty

## Externé odkazy
* Poloha na turistickej mape
* Žabie plesá

[náhľad|vľavo|[Mengusovská dolina, Volia veža a Volovec]]
náhľad|vľavo|Vyšné Žabie pleso mengusovské

Kategória:Plesá Vysokých Tatier
Kategória:Vodstvo v okrese Poprad
Konstanz (krajinský okres)

**Konstanz** () je krajinský okres na juhu spolkovej krajiny Bádensko-Württembersko v Nemecku. Tento okres susedí (zo západu v smere hodinových ručičiek) s okresmi Schwarzwald-Baar, Tuttlingen, Sigmaringen a Bodensee. Na juhu má okres hranicu so švajčiarskymi kantónmi Thurgau a Schaffhausen. K okresu patrí taktiež obec Büsingen ktorá je exklávou a nachádza sa vo vnútri švajčiarskeho kantónu Schaffhausen.

## Geografia
Okres Konstanz sa nachádza na severozápadnom brehu Bodamského jazera. Súčasťou okresu je aj Svetové dedičstvo UNESCO ostrov Reichenau s jeho starým kláštorom rovnako ako kvetinový ostrov Mainau. V okrese sa taktiež nachádza najväčší prírodný prameň v Nemecku Aachtopf blízko mesta Aach, ktorý produkuje v priemere 8 500 litrov vody za sekundu. 

## Obyvateľstvo
Vývoj počtu obyvateľstva okresu Konstanz od roku 1973:

## Mestá a obce

## Referencie

## Externé odkazy
* Oficiálna stránka okresu Konstanz 

Kategória:Krajinské okresy v Nemecku
Kapadóčtina

**Kapadóčtina** je grécky jazyk patriaci medzi atické jazyky, často je považovaný len za nárečie novogréčtiny. 

Hoci bol tento jazyk všeobecne považovaný za mŕtvy, najnovšie výskumy objavili prežívajúcu komunitu hovoriacich.
Hovorilo sa ním v centrálnej Anatólii (Kapadócia), dnes ním hovoria Kapadócki Gréci v Grécku. Jazyk je na úpadku a hovorí nim iba veľmi málo ľudí. Žijú hlavne v mestách Simandra na Chalkidiki, v Kavale, Volose, Solúne a v Konitsi v Epire.

## Dejiny
Kapadócky jazyk vznikol v 10 storočí po Kr., keď sa rozpadlo helenistické koiné. Zmena nastala hlavne potom, ako sa zmenila výslovnosť gréckeho písmena η (éta, E) na íta, I. Aby sa výslovnosti slov nemuseli meniť, kapadócki a pontskí Gréci v niektorých prípadoch nahradili ítu za epsilon (ε). Taktiež sa prestalo vyslovovať h. Po bitke pri Mantzikerte (1071) Gréci stratili Kapadóciu v prospech Turkov. Potom sa začal jazyk vyvíjať úplne samostatne, pričom sa do jazyka dostalo veľa turkizmov, celé turecké slova, ako napr. kapadócke slovo κερίφος (kerífos – manžel), po turecky herif, alebo παδισάχης (padišachis-kráľ), turecky padişah. Ďalší turecký prvok je používanie mäkčeňov (š,č,dž). Ako príklad môže byť slovo ψυσή (pšyší,duša), po starogrécky ψυχή (psyché), po novogrécky psychí. Mnoho kapadóckych Grékov sa asimilovalo s Turkami, pretože boli nútení prijať islam. Po najväčšej gréckej genocíde zo strany Turkov v r. 1921 boli všetci anatólski Gréci vyhostení z Anatólie, väčšina sa usadila v materskom Grécku a musela sa tak naučiť novogrécky jazyk. Podľa niektorých názorov v Kapadócii stále žije malá grécka menšina, ktorá rozpráva kapadóčtinou, ide o moslimov, alebo kryptokresťanov.

## Jazyk
Kapadóčtina sa zapisuje pomocou gréckej abecedy, stále je aspoň trocha podobná modernej gréčtine. Na rozdiel od novogréčtiny má kapadóčtina iba jeden člen pre všetky tri rody. Pre jednotné číslo je to člen Δο (Do), napr. Do andra (muž) a pre množné číslo je to člen Δα (Da), napr. Da andres (muži).

Príklad kapadóckych fráz (kapadócka gréčtina-latinský prepis kapadóčtiny-novogrécky preklad-latinský prepis novogréčtiny-preklad):
: έναικα του κι πόταν γιουκού-éneka tu ki potan juku-όταν τα ακούει η γυναικα του-otan ta akui i jineka tu-keď to počuje jeho žena

:σον-šon-στον-ston-spojka v,na,k pre mužský rod

:σην-šin-στην-stin-spojka v,na,k pre ženský rod

:σο-šo-στο-sto-spojka v,na,k pre stredný rod

:νταρό-daro-καιρός-keros-čas, počasie

:ατζεί-atži-εκεί-eki-tam

:ήσανται-isande-ήταν-itan-(oni) boli

:κόμμα-koma-δομάτιο-domatio-izba

:τζο-tžo-δεν-den-ne (zápor)

:τσουφάλιν-čufalin-κεφάλι-kefali-hlava

:νομάτος-nomatos-άνθροπος-anthropos-človek

Kategória:Gréčtina
Veľké Žabie pleso mengusovské

**Veľké Žabie pleso mengusovské** (, , )  je pleso  v hornej časti Kotliny Žabích plies  v Mengusovskej doline vo Vysokých Tatrách.  Stále bezprítokové pleso má hĺbku . Má rozlohu . Jeho občasný odtok napája Malé Žabie pleso mengusovské, ktoré sa od svojho veľkého suseda oddelilo po úbytku vody. Od seba ich delí  pol metra vysoká kamenná hrádza. Pleso patrí do skupiny troch Žabích plies v Mengusovskej doline. 

## Turistika
Od Chaty pri Popradskom plese po  modrej turistickej značke a potom po  červenej turistickej značke do Kotliny Žabích plies a na Chatu pod Rysmi. Na východ od plesa sú steny hrebeňa Kôpok a skalnaté zrázy Dolinky pod Váhou. Na sever od jazera je hraničný hrebeň s Poľskom Volí chrbát a na ňom je Žabí kôň, Žabia veža , Volia veža a  Žabie sedlo.  Volí chrbát oddeľuje Mengusovskú dolinu od Doliny Rybieho potoka na poľskej strane Vysokých Tatier. Na západ od jazera sa dvíha rameno Mengusovského Volovca.

## Externé odkazy
* Žabie plesá
* Poloha na turistickej mape

## Referencie

## Iné projekty

Kategória:Plesá Vysokých Tatier
Kategória:Vodstvo v okrese Poprad
Dlhé pleso (Velická dolina)

**Dlhé pleso vo Velickej doline** (, , ) leží v kotlinke Velickej doline medzi masívom Gerlachovského štítu a Guľatým kopcom blízko ústia Krčmárovho žľabu, z ktorého padajú do plesa kamene a preto sa neustále zmenšuje. Jeho názov vyplynul z podlhovastého tvaru. V názvosloví sa spresňuje názvom **Dlhé pleso vo Velickej doline**, ale vyskytujú sa aj pomenovania **Velické Dlhé pleso**, (v poľskej Wikipédii) a **Dlhé pleso pod Gerlachom**. Nachádza sa v nadmorskej výške . Podľa meraní pracovníkov TANAPu má hĺbku  a rozlohu .

## Turistika
Okolo plesa vedie turistický chodník po zelenej  turistickej značke zo Sliezskeho domu na Poľský hrebeň.

## Referencie

## Iné projekty

## Externé odkazy
*Poloha na turistickej mape

Kategória:Plesá Vysokých Tatier
Kategória:Vodstvo v okrese Poprad
Mein Herz brennt

**„Mein Herz brennt“** je skladba od nemeckej skupiny Rammstein, ktorá hrá industriálny metal. Skladba sa nachádza na ich treťom albume *[[Mutter]]*. Skladba bola vydaná ako singel v roku 2012 a klavírna verzia skladby bola vydaná ako singel 7. decembra 2012.

Doslovný preklad názvu skladby je „Moje srdce horí“. Časť textu skladby pochádza z jedného starého nemeckého televízneho programu. Slová hovoria o detských nočných morách. Skladba je spájaná z počiatočných a záverečných scén z filmu Lilya 4-ever z roku 2002. 

Táto pieseň bola použitá v reklamnom spote firmy Mercedes-Benz a v izraelskom programe "Hachete Veonsho". Remixovanú verziu skladby nahralo so skupinou Rammstein aj ruské popové duo t.A.T.u. spolu so skladbou „Я твоя не первая“ (alebo aj „Ya tvoya ne pervaya“).

V súčasnosti môžeme pieseň počuť aj v americkom televíznom seriáli Saving Grace, v ktorom  hrá Holly Hunter a v traileri pre film pripravovaný na distribúciu v roku 2008 pod názvom Hellboy 2: The Golden Army.

## Zoznam skladieb

### CD-Maxi
# „Mein Herz brennt“ – Piano Version - 4:31
# „Gib mir deine Augen“ - 3:44
# „Mein Herz brennt“ – Video Edit - 4:18
# „Mein Herz brennt“ – Boys Noize RMX - 5:00
# „Mein Herz brennt“ – Piano Instrumental - 4:31

### iTunes Exclusive Edition
# „Mein Herz brennt“ – Piano Version - 4:31
# „Gib mir deine Augen“ - 3:44
# „Mein Herz brennt“ – Video Edit - 4:18
# „Mein Herz brennt“ – Boys Noize RMX - 5:00
# „Mein Herz brennt“ – Piano Instrumental - 4:31
# „Mein Herz brennt“ - Turntablerocker RMX - 5:23

### 7" vinyl
# „Mein Herz brennt“ – Piano Version - 4:31
# „Gib mir deine Augen“ - 3:44

## Referencie

## Zdroj

Kategória:Single z 2012
Kategória:Piesne z 2001
Kategória:Piesne skupiny Rammstein
Robert Sean Leonard

**Robert Sean Leonard** (narodený **Robert Lawrence Leonard** 28. februára 1969, Westwood, New Jersey, USA) je americký herec, víťaz ocenenia Tony Awards. Známy je vďaka roli ctižiadostivého herca *Neila Perryho* vo filme z roku 1989 *Spoločnosť mŕtvych básnikov*. Leonard sa narodil vo Westwoode a vyrastal v Ridgewoode, kde aj vyštudoval vysokú školu *Ridgewood High School*. 

Bol trikrát nominovaný na ocenenie Tony Awards (v rokoch 1993, 2001 a 2003), v roku 2001 získal toto ocenenie za najlepšieho herca v divadelnej hre za rolu *A. E. Housemana* v hre *Invention of Love*.

Momentálne hrá Dr. Jamesa Wilsona, šéfa oddelenia onkológie, v nemocničnej dráme Dr. House.

## Referencie


## Iné projekty

## Externé odkazy
* 
* ''Robert Sean Leonard'' 

Kategória:Filmoví herci USA
Kategória:Dr. House
Kategória:Osobnosti z New Jersey
Kategória:Absolventi Fordham University
Laurel Blair Salton Clarková

**Laurel Blair Clarková**, rodená **Saltonová** (* 10. marec 1961, Ames, Iowa, USA – † 1. február 2003, nad Texasom) bola americká lekárka a astronautka. Svoj jediný let absolvovala na palube raketoplánu Columbia STS-107 ako štvrtý letový špecialista. Zahynula na palube Columbie, keď sa stroj s poškodenou tepelnou ochranou pri návrate do atmosféry rozpadol.

Laurel Clarková sa narodila v Ames v americkom štáte Iowa, ale za svoje rodné mesto považovala Racine v štáte Wisconsin. V tomto meste študovala na William Horlick High School, potom získala na University of Wisconsin-Madison lekársky doktorát. Po skončení štúdia nastúpila do služby v armáde, kde sa venovala lekárskej profesii na palube ponoriek aj na pevnine. Pôsobila na rôznych miestach v Spojených štátoch aj v zámorí. V roku 1996 sa stala astronautkou a po skončení základného výcviku pôsobila v technickom oddelení prípravy experimentov a čakala na nomináciu do niektorej posádky kozmickej lode. V roku 2000 sa dostala do posádky vedeckej misie STS-107 ako štvrtý letový špecialista.

Laurel Clarková bola vydatá, s manželom Jonathanom mala jedného syna.

Celá posádka Columbie zahynula pri deštrukcii stroja počas pristávania. Clarková bola pochovaná na Arlingtonskom národnom cintoríne podobne ako ďalší dvaja členovia posádky – David McDowell Brown a Michael Anderson. Jej meno nesie asteroid *[[51827 Laurelclark]]*.

## Iné projekty

Kategória:Kozmonauti USA
Kategória:Kozmonautky
Kategória:Obete kozmických katastrof
Kategória:Rádioamatéri
Kategória:Osobnosti z Iowy
Metadón

náhľad
**Metadón** je syntetický opiát, ktorý sa často používa pri substitučnej liečbe heroínovej závislosti.

## Dejiny
Metadón bol vyvinutý nemeckými vedcami v medzivojnovom období ako jedna z náhradných látok za nedostatkový morfín. Po vojne bol uvedený na trh v Spojených štátoch.

## Substitučná liečba
Lekármi predpisovaný metadón sa používa ako náhrada ilegálneho heroínu pri substitučnej liečbe drogovej závislosti. Metadón je návyková droga ako všetky ostatné opiáty. Pri injekčnom podaní vyvoláva reakcie podobné/typické pre morfín vrátane euforického pocitu, ale bez „bodavého“ pocitu; je „silnejší“ a menej hypnotický (… čo umožňuje lepšie zaradenie sa do spoločnosti a späť do života – napr. nájsť si prácu a pod.).

Oproti heroínu má niekoľko výhod:
* V priemere pôsobí 25 hodín, čo je oveľa dlhšie než pôsobenie heroínu (46 hodín). Závislým takto stačí typicky len jedna dávka denne, ktorá neobmedzuje každodenné aktivity.
* Dá sa užívať ústne, čím sa odstránia problémy súvisiace s vnútrožilovou aplikáciou heroínu.
* Nie je bežne dostupný na čiernom trhu, takže umožňuje kontrolu ilegálneho obchodu s drogami.

## Iné projekty

## Externé odkazy
*  ISBN 80-7198-309-8.
* Charakteristika na stránkach ŠÚKL

Kategória:Drogy
Kategória:Základné a špeciálne esenciálne liečivá podľa WHO
Heckler & Koch

**Heckler & Koch GmbH** (**HKG**) () je nemecký výrobca zbraní. Medzi najznámejšie výrobky tejto firmy patria samopaly MP5, PDW MP7, či univerzálna samonabíjacia pištoľ USP, ktorá je vyrábaná v kalibroch: 9x19 mm (9mmLuger), .40S&W, .45ACP (.45Auto) a vo verziách Standard, Compact, Elite, Expert. Medzi ďalšie výrobky patrí automatická odstreľovacia puška PSG1 ako aj rad útočných pušiek G3, G36K a HK416. Výrobky zbrojovky Heckler & Koch sú známe svojou kvalitou vyhotovenia, odolnosťou, spoľahlivosťou a presnosťou.

## Referencie

## Iné projekty


Kategória:Výrobcovia zbraní
Studia Academica Slovaca

**Studia Academica Slovaca - centrum pre slovenčinu ako cudzí jazyk** je špecializované pracovisko Filozofickej fakulty Univerzity Komenského. Ťažiskom pedagogickej a vedeckovýskumnej činnosti je vzdelávanie zahraničných záujemcov o slovenský jazyk a kultúru, propagácia slovenskej vedy, kultúry a umenia v zahraničí, realizácia a koordinácia výskumu slovenčiny ako cudzieho jazyka, riešenie medzinárodných a domácich vedeckovýskumných projektov a edičná činnosť zameraná na tvorbu a vydávanie vedeckých slovakistických publikácií a učebníc slovenčiny ako cudzieho jazyka.

Osobitnou zložkou činnosti centra je každoročná organizácia a realizácia *Letnej školy slovenského jazyka a kultúry Studia Academica Slovaca*, ktorú FiF UK ponúka zahraničným záujemcom už od roku 1965. Na jej úspešnú históriu nadviazalo Metodické centrum SAS (1992), ktoré sa v roku 2006 pretransformovalo na SAS - centrum pre slovenčinu ako cudzí jazyk. Za viac ako polstoročie svojej existencie sa SAS obsahovo i metodicky vyprofiloval a stal sa uznávanou a vyhľadávanou inštitúciou, ktorú absolvovalo takmer šesťtisíc zahraničných záujemcov o slovenský jazyk, kultúru a slovenské reálie z viac ako 50 štátov sveta. Práve na pôde Studia Academica Slovaca boli položené základy vedeckého opisu a didaktiky slovenčiny ako cudzieho jazyka a zásluhou jeho spolupracovníkov vznikli prvé učebnice a príručky slovenčiny pre cudzincov. Vzhľadom na svoju bohatú tradíciu a skúsenosti v súčasnosti pôsobí SAS ako koordinačné a informačné centrum s celoslovenskou a exteritoriálnou pôsobnosťou.

## Externé odkazy
* Oficiálna stránka SAS 

## Referencie
Kategória:Filozofická fakulta Univerzity Komenského v Bratislave
Juraj Tatár

**Juraj Tatár** môže byť:

* slovenský fyzik a pedagóg (1894 – 1980), pozri Juraj Tatár (fyzik)
* slovenský klavirista, hudobný skladateľ, producent a aranžér (* 1969), pozri Juraj Tatár (hudobník)

Tatár, Juraj
Gene Simmons

**Gene Simmons** vlastným menom **Chaim Witz** (* 25. august 1949, Haifa, Izrael) je americký basgitarista, spevák a zakladajúci člen glam rockovej skupiny KISS. Na koncertoch vystupuje v kostýme démona, vyplazuje svoj dlhý jazyk, vydychuje oheň a pľuje krv.

## Životopis
Narodil sa v Izraeli, v rodine maďarských Židov, ktorí prežili holokaust. V roku 1957 sa s matkou presťahovali do New Yorku. V tomto období si Chaim Witz zmenil meno na **Eugene Klein** (Klein je dievčenské priezvisko jeho matky) a koncom 60. rokov si ho zmenil na **Gene Simmons**. 

Jeho prvá hudobná skupina mala názov *Lynx*, neskôr sa premenovala na *The Missing Links*. Po jej rozpustení založil skupinu *Long Island Sounds*. Počas navštevovania školy *Sullivan County Community College* hral v skupine *Bullfrog Beer*. Na začiatku 70. rokov spolu so Stanleyom Eisenom (dnes známy ako Paul Stanley) založil skupinu Wicked Lester. Skupina nahrala jeden album, ktorý oficiálne nevyšiel.

Gene a Paul boli nespokojní so zvukom kapely, preto hľadali nových muzikantov. Nakoniec spolu s bubeníkom Georgom Criscuolom a gitaristom Paulom Frehleyom (dnes známi ako Peter Criss a Ace Frehley) založili skupinu KISS.

## Sólové albumy
* *[[Gene Simmons (album)|Gene Simmons]]* (1978)
* *Sex Money Kiss* (audiobook CD, 2003)
* *[[Asshole (album)|Asshole]]* (2004)
* *Speaking in Tongues* (spoken word CD, 2004)
* *Gene Simmons "Monster" Box Set (expected 2007)

== DVD ==
* *Speaking In Tongues* [[2004]]
* *Gene Simmons Family Jewels DVD box set* [[2006]]
* *My Dad the Rock Star''

## Iné projekty

 

Kategória:Rockoví basgitaristi USA
Kategória:Rockoví gitaristi USA
Kategória:Rockoví klaviristi USA
Kategória:Rockoví bubeníci USA
Kategória:Heavymetaloví basgitaristi USA
Kategória:Heavymetaloví gitaristi USA
Kategória:Heavymetaloví bubeníci USA
Kategória:Glam rockoví hudobníci
Kategória:Členovia skupiny Kiss
Kategória:Osobnosti USA židovského pôvodu
Kategória:Osobnosti z Haify
Šipice

**Šipice** sú dedina, miestna časť obce Hontianske Tesáre v okrese Krupina.

Kategória:Miestne časti na Slovensku
Národné noviny

**Národné noviny** môžu byť:
*Národnie noviny
*americký dvojtýždenník v slovenčine vychádzajúci od roku 1910 (National News), pozri Národné noviny (National News)
Šútovská dolina

**Šútovská dolina** sa nachádza v pohorí Krivánska Malá Fatra. Dolina má tri časti Predná Šutovka, Zadná Šutovka a Skalnitá.

Dolinou preteká Šútovský potok, ktorý v jej konci ústi do Váhu. V polovici doliny na jednom z bočných prítokov potoka je známy Šútovský vodopád, vysoký 38 metrov. Dolnou časťou doliny vedie modro značkovaný chodník z obce Šútovo na Chatu pod Chlebom.  V doline sa nachádza viacero vápencových kameňolomov. Ten najväčší je zatopený.

## Národná prírodná rezervácia Šútovská dolina
Nachádza sa v katastrálnom území obcí Kraľovany, Párnica a Šútovo v okrese Dolný Kubín a okrese Martin. Susedí s NPR Šrámková.  Má rozlohu . Ochranné pásmo nebolo určené. Na území rezervácie platí 5. stupeň ochrany. Rezervácia je súčasťou Národného parku Malá Fatra. Bola vyhlásená v roku 1967 a posledná novelizácia prebehla Úpravou Ministerstva kultúry SSR z 30. júna 1981.

Predmetom ochrany je : *Významný biologický a krajinnný priestor pohoria Malá Fatra. V tejto časti doliny sa nachádzajú zachovalé karpatské komplexy lesov horského a vysokohorského charakteru.*

## Referencie

## Iné projekty

Kategória:Chránené územia Národného parku Malá Fatra
Kategória:Národné prírodné rezervácie v Žilinskom kraji
Kategória:Chránené územia v okrese Dolný Kubín
Kategória:Chránené územia v okrese Martin
Kategória:Doliny Malej Fatry
Kategória:Kraľovany
Kategória:Párnica
Kategória:Šútovo
Sokolec (národná prírodná rezervácia)

**Národná prírodná rezervácia Sokolec** sa nachádza v pohorí Malá Fatra.

Nachádza sa v katastrálnom území obce Párnica. Má rozlohu , bez ochranného pásma. Je súčasťou Národného parku Malá Fatra. Na území rezervácie platí 5. stupeň ochrany. Bola vyhlásená Úpravou Ministerstva kultúry SSR č.3484/1980-32 z 31.5.1980.

Predmetom ochrany je: *Zachovalé lesné spoločenstvo reliktných borín, bukových javorín a vápencových bučín miestami pralesovitého rázu, bralnatého reliéfu s bohatým výskytom vápnomilnej flóry a hniezdiskami dravého vtáctva na vedecko-výskumné a náučné ciele.*

## Referencie

## Externé odkazy
* Poloha na turistickej mape

Kategória:Chránené územia Národného parku Malá Fatra
Kategória:Národné prírodné rezervácie v Žilinskom kraji
Kategória:Chránené územia v okrese Dolný Kubín
Kategória:Párnica
Whitehaven

thumb|Centrum mesta
náhľad
**Whitehaven** je mesto v Spojenom kráľovstve. 

Žije tu asi 24 000 obyvateľov, delí sa na časti Hensingham, Mirehouse a centrum. Nachádza sa blízko Manchesteru v Cumbrii, v grófstve Cumberland.

Mesto má prístup k moru, vyrástol tu prístav s viac ako dvestoročnou históriou, ďalej sa tu nachádza múzeum Beacon. 

## Partnerské mestá
*Kozloduj, Bulharsko

## Referencie


## Iné projekty

## Externé odkazy
* Cumbria County History Trust: Whitehaven 
*Sekers Silk Mills in the 1940s – archive film

Kategória:Mestá v Anglicku
Kategória:Prístavné mestá v Spojenom kráľovstve
Sokolec

**Sokolec** môže byť:

* národná prírodná rezervácia v Malej Fatre, pozri Sokolec (národná prírodná rezervácia)
* prírodná rezervácia v CHKO Ponitrie, pozri Sokolec (prírodná rezervácia)
* vrch v pohorí Tribeč, pozri Sokolec (vrch v Tribeči)
* potok na Orave, pozri Sokolec (potok)
Paul Stanley

**Stanley Bert Eisen** (* 20. január, 1952, Queens, New York, USA) známy pod pseudonymom **Paul Stanley**, je americký hardrockový gitarista a spevák rockovej skupiny KISS. Je autorom a spoluautorom väčšiny najväčších hitov skupiny vrátane "Rock and Roll All Nite", "Hard Luck Woman", "I Was Made For Lovin' You", "Crazy Crazy Nights", a "Forever".

## Životopis
Predtým ako sa stretli na začiatku roku 1970 s Gene Simmonsom v skupine Wicked Lester, Paul Stanley hral v miestnej kapele s názvom Rainbow (nebola to rovnomenná skupina Ritchieho Blackmora) a v skupine Uncle Joe. Album, ktorý skupina Wicked Lester nahrala nebol nikdy vydaný, no niektoré skladby, ktoré vtedy Paul a Gene skomponovali sa objavili v boxovanom sete výberu od skupiny Kiss z roku 2001. Potom ako sa ku skupine pripojili Peter Criss a Ace Frehley skupina sa premenovala na Kiss a vo februári 1974 vydala svoj debutový album. 

Paul Stanley vystupoval na koncertoch skupiny Kiss s maskou *Hviezdneho dieťaťa* (The Starchild) oblečený v priliehavom odeve a vysokých topánkach. Jeho postava mala zvýrazňovať zjemnený, mimozemský až obojpohlavný protiklad ku na pódiu agresívne pôsobiacemu diablovi, ktorého predstavoval Simmons, či mystickej maske *[[Ace Frehley|Space Ace Frehleya]]*.

V roku 1999 sa Stanley objavil v kanadskom Toronte v muzikáli *[[The Phantom of the Opera]]*, kde si zahral postavu fantóma. Paul má vrodenú deformáciu vonkajšieho ucha (Microtia- *malé ucho*). Počas pôsobenia v Toronte ho kontaktovala organizácia AboutFace, ktorá podporuje a pomáha ľuďom s vrodenými deformáciami a požiadala ho o spoluprácu. Paul Stanley sa potom objavil na podporných akciách a na videách, ktoré boli organizované na zhromažďovanie peňažných prostriedkov pre túto nadáciu.

Roku 2001 Stanleyova manželka Pamela Bowen požiadala o rozvod. Majú spolu syna Evan Shane Stanleya (*6. jún 1994). 19. novembra 2005 sa znovu oženil so svojou priateľkou Erin Sutton, 6. septembra 2006 sa im narodil syn Colin Michael Stanley.

 

Kategória:Členovia skupiny Kiss
Kategória:Rockoví speváci USA
Kategória:Heavymetaloví speváci USA
Kategória:Rockoví gitaristi USA
Kategória:Heavymetaloví gitaristi USA
Kategória:Rockoví basgitaristi USA
Kategória:Heavymetaloví basgitaristi USA
Kategória:Rockoví bubeníci USA
Kategória:Heavymetaloví bubeníci USA
Kategória:Osobnosti z Queens
Starý hrad

**Starý hrad** môže byť:

* prírodná rezervácia v Malej Fatre, pozri Starý hrad (národná prírodná rezervácia)
* národná prírodná pamiatka, pozri Starý hrad (jaskyňa)
* zrúcanina hradu na brehu Váhu, pozri Starý hrad (hrad)
Suchý (národná prírodná rezervácia)

**Národná prírodná rezervácia Suchý** sa nachádza v pohorí Malá Fatra v časti Krivánska Fatra na severnom svahu vrchu Suchý ().

Nachádza sa v katastrálnom území obcí Krasňany a Nezbudská Lúčka v okrese Žilina. Má rozlohu . Ochranné pásmo nebolo určené. Na území rezervácie platí 5. stupeň ochrany. Rezervácia je súčasťou Národného parku Malá Fatra.Bola vyhlásená Úpravou Ministerstva kultúry SSR č. 9144/1979-OP z 30. novembra 1979.

Predmetom ochrany je : *Vzácny súbor lesných a [[Borovica horská|kosodrevinových]] spoločenstiev na členitom geologickom podklade, miestami s porastmi [[prales]]ovitého rázu. NPR má zachovalú hornú hranicu lesa s výraznými geomorfologickými formami vrchu Suchý.*

## Referencie

## Pozri aj
* Jarabina Margittaiho

## Iné projekty

Kategória:Chránené územia Národného parku Malá Fatra
Kategória:Národné prírodné rezervácie v Žilinskom kraji
Kategória:Chránené územia v okrese Žilina
Kategória:Krasňany (okres Žilina)
Kategória:Nezbudská Lúčka
Starý hrad (národná prírodná rezervácia)

**Národná prírodná rezervácia Starý hrad** sa nachádza v pohorí Malá Fatra. Je v správe štátnej ochrany prírody Malá Fatra.

Nachádza sa v katastrálnom území obce Nezbudská Lúčka v okrese Žilina, v oblasti, kde rieka Váh pretína Malú Fatru. Územie NPR sa rozprestiera na západnom úpätí vrchu Plešel () smerom k Váhu až k zrúcanine Starhrad. Má rozlohu . Ochranné pásmo nebolo určené. Na území rezervácie platí 5. stupeň ochrany. Rezervácia je súčasťou Národného parku Malá Fatra. Bola vyhlásená Výnosom Ministerstva kultúry SSR v roku 1967 a novelizovaná v roku 1988.

Predmetom ochrany sú: *Prirodzené lesné spoločenstvá [[dub]]ovo-[[buk lesný|bukového]] a bukového lesného vegetačného stupňa Malej Fatry s výskytom [[Jedľa (rod)|jedle]] a [[borovica|borovice]].*

## Referencie

## Pozri aj
*Starhrad

## Iné projekty

Kategória:Chránené územia Národného parku Malá Fatra
Kategória:Národné prírodné rezervácie v Žilinskom kraji
Kategória:Chránené územia v okrese Žilina
Kategória:Nezbudská Lúčka
Šrámková

**Šrámková** je národná prírodná rezervácia, nachádza sa v pohorí Krivánska Malá Fatra. Rozprestiera sa na východnom svahu vrchu Žobrák () medzi vrchmi Stoh () a Suchý vrch (1 267 m n. m.) smerom do doliny Bystrička. Susedí s NPR Šútovská dolina. Západným okrajom rezervácie prechádza zelená turistická značka vedúca z Kraľovian na Stoh.

Nachádza sa v katastrálnom území obcí Kraľovany a Párnica v okrese Dolný Kubín v Žilinskom kraji. Má rozlohu . Ochranné pásmo nebolo určené.  Na území rezervácie platí 5. stupeň ochrany. Rezervácia je súčasťou Národného parku Malá Fatra. Bola vyhlásená v roku 1967 a novelizovaná v roku 1988.

Predmetom ochrany sú: *Zachovalé prirodzené lesné a hôľne spoločenstvá Malej Fatry.*

## Referencie

Kategória:Chránené územia Národného parku Malá Fatra
Kategória:Národné prírodné rezervácie v Žilinskom kraji
Kategória:Chránené územia v okrese Dolný Kubín
Kategória:Kraľovany
Kategória:Párnica
Kľačianska Magura (národná prírodná rezervácia)

**Kľačianska Magura** je národná prírodná rezervácia, nachádza sa v pohorí Malá Fatra.

Nachádza sa v katastrálnom území obcí Lipovec, Sučany a Turčianske Kľačany v okrese Martin v Žilinskom kraji. Má rozlohu  s 5. stupňom ochrany prírody. Ochranné pásmo nebolo určené. Je súčasťou Národného parku Malá Fatra. Bola vyhlásená Úpravou Ministerstva kultúry SSR č. 7445/1976-OP z 30.10.1976.

Predmetom ochrany je: *Komplex prírodných lesov hrebeňových polôh [[Krivánska Malá Fatra|Krivánskej Malej Fatry]] s porastmi smrečín pralesovitého charakteru.*

## Referencie

## Pozri aj
* Kľačianska Magura

## Iné projekty

## Externé odkazy
* Poloha na turistickej mape

Kategória:Chránené územia Národného parku Malá Fatra
Kategória:Národné prírodné rezervácie v Žilinskom kraji
Kategória:Chránené územia v okrese Martin
Kategória:Lipovec (okres Martin)
Kategória:Sučany
Kategória:Turčianske Kľačany
Abbey Road Studios

thumb|250px|Abbey Road Studios.
**Abbey Road Studios**, vytvorené v novembri 1931 firmou EMI v Londýne, (Anglicko) je považované za prestížnu ikonu nahrávacích štúdií. Nachádza sa na Abbey Road v St John's Wood v City of Westminster. Okrem priameho použitia na nahrávanie nových albumov je jeho technické vybavenie používané aj na remastrovanie množstva nahrávok klasickej hudby, ktoré vznikli v Kingsway Hall.

## Umelci, ktorí nahrávali v Abbey Road Studios
V štúdiách na Abbey Road nahrávali aj 
Red Hot Chilli Peppers, The Beatles, Cliff Richard, Deep Purple, Radiohead, Al Stewart, Pink Floyd, U2, Oasis, The Shadows, Morrissey-Mullen, Elliott Smith a Plácido Domingo. 

V štúdiu dva nahrávali The Hollies, Manfred Mann, The Seekers, Gerry & the Pacemakers, Martin Briley, Mrs Mills, Miroslav Žbirka  a iní. 

V roku 2018 sa tu stretla hudobná skupina Smile (bez Freddieho Mercuryho) v 80. rokoch Queen. 

## Nahrávacie a mixovacie konzoly
* Štúdio jeden: 72 Fader Neve 88RS
* Štúdio dva: 60 Fader Neve VR Legend
* Štúdio tri: 96 Fader Solid State Logic 9000 J
* Penthouse: 48 Fader Neve DFC Gemini

## Iné projekty
 

## Externé odkazy
* Abbey Road Studios — oficiálna stránka
* Live from Abbey Road - oficiálna stránka
* Video interviews shot at Abbey Road and studio tour

Kategória:EMI
Dubovské lúky

**Dubovské lúky** sú prírodná rezervácia, ktorá sa nachádza v pohorí Kysucká vrchovina.

Nachádza sa v katastrálnom území obce Zázrivá v okrese Dolný Kubín. Výmera chráneného územia je  so 4. stupňom ochrany, bez ochranného pásma. Rezervácia je súčasťou Národného parku Malá Fatra. Vyhlásená bola v roku 1980 úpravou Ministerstva kultúry SSR č.808/1980-32 z 29. februára 1980 a novelizovaná VZV KÚ v Žiline č. 3/2003 z 12. júna 2003.  

Predmetom ochrany sú: *Prirodzené mezofilné a zamokrené lúky reprezentujúce jedinú lokalitu chránenej rastliny [[žltohlav európsky]] (*Trollius europaeus* L.) v ochrannom pásme [[Národný park Malá Fatra|Národného parku Malá Fatra]] na vedecko-výskumné a študijné ciele.*

## Referencie

## Externé odkazy
* Poloha na turistickej mape

Kategória:Chránené územia Národného parku Malá Fatra
Kategória:Prírodné rezervácie v Žilinskom kraji
Kategória:Zázrivá (okres Dolný Kubín)
Kategória:Chránené územia v okrese Dolný Kubín
Goľove mláky

**Goľove mláky** sú prírodná rezervácia, ktorá sa nachádza v pohorí Malá Fatra neďaleko sútoku Studenca a Snilovského potoka.

Patrí do katastrálneho územia obce Turany. Výmera chráneného územia je  so 4. stupňom ochrany, bez ochranného pásma. Chránené územie je súčasťou Národného parku Malá Fatra. Rezervácia bola vyhlásená v roku 1988 výnosom MK SSR č. 1160/1988-32 z 30. 6. 1988 a novelizovaná VZV KÚ v Žiline č. 3/2003 z 12. 6. 2003.

Predmetom ochrany je: *[[Rašelinisko]] prechodného typu s chránenými a ohrozenými druhmi rastlín v Malej Fatre.*

## Referencie

Kategória:Chránené územia Národného parku Malá Fatra
Kategória:Prírodné rezervácie v Žilinskom kraji
Kategória:Chránené územia v okrese Martin
Kategória:Turany
Hajasová

**Hajasová** je prírodná rezervácia, ktorá sa nachádza v pohorí Malá Fatra.

Patrí do katastrálneho územia obce Lipovec v okrese Martin. Výmera chráneného územia je  s 5. stupňom ochrany, bez ochranného pásma. Chránené územie je súčasťou Národného parku Malá Fatra. Rezervácia bola vyhlásená v roku 1976 úpravou MK SSR č. 7443/1976-OP z 30. októbra 1976.

Predmetom ochrany sú: *Lesné spoločenstvá nižších polôh povodia [[Hoskora (potok)|Hoskory]] ako zachovalej ukážky reprezentujúcej veľkú rozlohu lesov ležiacich na kryštaliniku v západnej časti pohoria Malá Fatra na vedecko-výskumné ciele.*

## Referencie

## Externé odkazy
* Poloha na turistickej mape

Kategória:Chránené územia Národného parku Malá Fatra
Kategória:Prírodné rezervácie v Žilinskom kraji
Kategória:Chránené územia v okrese Martin
Kategória:Lipovec (okres Martin)
Hrabinka (prírodná rezervácia)

**Hrabinka** je prírodná rezervácia, ktorá sa nachádza v pohorí Malá Fatra.

Patrí do katastrálneho územia obce Turany. Výmera chráneného územia je , bez ochranného pásma a so 4. stupeňom ochrany. Chránené územie je súčasťou Národného parku Malá Fatra. Rezervácia bola vyhlásená v roku 1988 výnosom MK SSR č. 1161/1988-32 z 30. júna 1988 a novelizovaná VZV KÚ v Žiline č. 3/2003 z 12. júna 2003.

Predmetom ochrany je: ''Slatinné rašelinisko, kde sa na pomerne malej ploche vyskytuje niekoľko spoločenstiev, ktoré vytvárajú pestrú mozaiku prechodných fytocenóz. Vyskytujú sa tu 2 kriticky ohrozené druhy - rosička anglická a páperec nízky i ojedinelá ostrica oblastná.

## Referencie

## Externé odkazy
* Poloha na turistickej mape

Kategória:Chránené územia Národného parku Malá Fatra
Kategória:Prírodné rezervácie v Žilinskom kraji
Kategória:Chránené územia v okrese Martin
Kategória:Turany
LG Viewty

right|thumb|LG Viewty
right|thumb|LG Viewty

right|thumb|LG Viewty s dotykovým perom

**LG Viewty** je mobilný telefón vyrábaný kórejskou spoločnosťou LG Electronics. Spoločnosť uviedla telefón na trhy v hlavných európskych krajinách koncom októbra 2007. Mobil obsahuje viacero technologických noviniek a podobá sa na iPhone. Výhodou mobilu je 5 megapixelová kamera a dotykový displej s rozmerom troch palcov.

## Funkcie
### Kamera
* 5 megapixelový digitálny fotoaparát s optikou Schneider Kreuznach, xenónovým bleskom, automatickým ale aj manuálnym zaostrovaním a s obrazovým stabilizátorom dokáže nahrávať videá v spomalenom móde 120fps. Pre fotenie nočných scén obsahuje technológiu ISO800 "Smart Light" pre jasnejšie a zreteľnejšie fotografie v tme. Podľa výrobcu, dokáže Viewty zachytiť v spomalenom móde aj prasknutie balónu.

### MP3 prehrávač
* Podporuje prehrávanie všetkých audio formátov

### DivX prehrávač
* Podpora prehrávania DivX 

### Dotykový displej
* 3.0” širokouhlý dotykový displej, s podporou rozpoznávania písaného textu.

### Direct Youtube Integration
* Vďaka exkluzívnemu partnerstvu medzi spoločnosťou LG a YouTube, Viewty umožňuje okamžite nahrať vytvorené video na web.

### Google Maps
* LG Viewty obsahuje Google Pack - natívnu podporu Google Maps.

### Document viewer
* Podporuje dokumenty vytvorené v MS Word, MS Excel, Adobe PDF.

## Predaj
* LG reportovalo za prvých 5 týždňov predaja 410,000 predaných LG Viewty v Európe. Blog Dial-A-Phone predpokladá, že Viewty prekonal predaj telefónu iPhone vo Veľkej Británii.

## Špecifikácie
* Siete: HSDPA, GPRS, EDGE, GSM 900/1800/1900
* Rozmery: 103.5 x 54.4 x 14.8 mm
* Displej: 262 000 farieb, TFT dotykový trojpalcový displej, rozlíšenie 240 x 400 pixelov
* Zvonenia: MP3, AAC, WMA files a AMR nahrávky, 72-hlasé polyfonické zvonenia
* Pamäť: 100 MB (interná)
* Slot na pamäťovú kartu: microSD (maximálne 2GB)
* MMS, SMS, Java
* Video hovory
* Email: podpora protokolov SMTP, POP3, IMAP4 (SSL nie je podporované), a APOP
* Bluetooth 2.0 + A2DP
* USB 2.0
* Rádio: Stereo FM Rádio
* Audio prehrávač: AAC, eAAC, MP3, WMA
* Video prehrávač: 3GP, MPEG4, Divx
* Video nahrávanie: VGA 640*480 30fps, QVGA 320*240 až do 120fps pre spomalené nahrávanie.
* Kamera: 5.1 Megapixelov (s xenónovým bleskom), automatické aj manuálne zaostrovanie, obrazový stabilizátor, ISO 800, Smart light technológia
* Váha: 112 gramov
* Rozmery: 103.5 x 54.4 x 14.8 mm
* Operačný systém: prispôsobený (LG)
* Ďalšie funkcie: Priamy upload na YouTube.com, Google friendly, TV výstup, prehliadač dokumentov, rozoznávanie rukopisu, DivX certifikovaný telefón
Informácie o mobilnom telefonovaní ESP Eurosat

## Referencie

Kategória:Mobilné telefóny LG
Akron

thumb|Akron

**Akron** je mesto v americkom štáte Ohio a sídlo Summit County. Nachádza sa v severovýchodnom Ohiu na rieke Cuyahoga medzi Clevelandom na severe a Cantonom na juhu, asi 96 km od hranice so štátom Pensylvánia.

Založené bolo v roku 1825 a stalo sa remeselným centrom.

## Osobnosti mesta
* Clark Leonard Hull (* 1884† 1952), psychológ
* Willard Van Orman Quine (* 1908† 2000), filozof a  logik
* Stanford R. Ovshinsky (* 1922† 2012), vedec a vynálezca
* Jaroslav Pelikan (* 1923† 2006), historik
* Bob Neuwirth (* 1939), spevák, producent, skladateľ a výtvarník
* Richard Smalley (* 1943† 2005), chemika a fyzik, nositeľ Nobelovej ceny za chémiu
* Judith Arlene Resniková (* 1949† 1986), astronautka
* C. D. Payne (* 1949), spisovateľ, predstaviteľ absurdného humoru
* Jim Jarmusch (* 1953), nezávislý filmový režisér
* Melina Kanakaredesová (* 1967), herečka
* Erica Schoenbergová (* 1978), hráčka pokru a blackjacku
* Dan Auerbach (* 1979), rockový spevák, gitarista, multiinštrumentalista, hudobný producent a skladateľ (*The Black Keys*)
* Patrick Carney (* 1980), rockový bubeník, skladateľ a hudobný producent (*The Black Keys*)
* LeBron James (* 1984), basketbalista
* Stephen Curry (* 1988), basketbalista

## Partnerské mestá
*  Chemnitz, Nemecko
*  Kirjat Ekron, Izrael


Kategória:Mestá v Ohiu
Paráč (prírodná rezervácia)

**Paráč** je prírodná rezervácia, ktorá sa nachádza v pohorí Oravská Magura, ale ochranu prírody zabezpečuje Národný park Malá Fatra.

Nachádza sa v katastrálnom území obcí Oravská Lesná a Zázrivá. Výmera chráneného územia je  s 5. stupňom ochrany. Rezervácia bola vyhlásená v roku 1980 úpravou Ministerstva kultúry SSR č.3485/1980-32 z 31. mája 1980.

Predmetom ochrany sú zachovalé zvyšky pôvodných porastov vysokohorských smrečín s jarabinou na flyšovom podklade Oravskej Magury na vedecko-výskumné a náučné ciele.

## Referencie

## Externé odkazy
* Poloha na turistickej mape

Kategória:Oravská Magura
Paráč
Kategória:Prírodné rezervácie v Žilinskom kraji
Kategória:Chránené územia v okrese Dolný Kubín
Kategória:Chránené územia v okrese Námestovo
Kategória:Zázrivá (okres Dolný Kubín)
Kategória:Oravská Lesná
Iván Córdoba

**Iván Ramiro Córdoba** (* 11. august 1976, Rionegro, Kolumbia) je kolumbijský reprezentačný  futbalový obranca. Urobil si dobré meno, keď hrával za argentínsky klub San Lorenzo z ktorého prestúpil do talianskeho slávneho klubu Internazionale. Prestup v januári 2000 stál Internazionale 16 miliónov eur, pričom odmietol ponuku Realu Madrid.

Córdoba je pôvodne stredovým obrancom, ale je schopný hrať na rôznych pozíciach. Bol kapitánom Kolumbie na Copa América v roku 2001 (prvé miesto) a tiež reprezentoval svoju rodnú krajinu na Majstrovstvách sveta v roku 1998.

## Referencie
  

Kategória:Kolumbijskí futbalisti
Kategória:Hráči FC Internazionale Miláno
Kategória:Hráči Majstrovstiev sveta vo futbale 1998
Paráč

**Paráč** môže byť:

*vrch () v Oravskej Magure, pozri Paráč (vrch)
*geomorfologický podcelok Oravskej Magury, pozri Paráč (geomorfologický podcelok)
*prírodná rezervácia v Národnom parku Malá Fatra, pozri Paráč (prírodná rezervácia)
*potok na Orave, pozri Paráčsky potok
Idefix

**Idefix** (po francúzsky **Idéfix**) je malý pes, ktorý patrí Obelixovi v sérii francúzskych komiksov Asterixove dobrodružstvá. Výslovnosťou sa zhoduje s výrazom *idée fixe* (utkvelá predstava).

Kategória:Fiktívne postavy z komiksov
Kategória:Asterixove dobrodružstvá
Bôrická mláka

**Bôrická mláka** alebo **Bôriková mláka** je prírodná pamiatka, ktorá sa nachádza v katastrálnom území obce Zázrivá. Leží na úpätí vrchu Bôrik (). Jej výmera je  so 4. stupňom ochrany. Bola vyhlásená v roku 1974. 

Predmetom ochrany je svojrázny, geomorfologický útvar zamokreného sedielka, so slatinnou a rašelinnou vegetáciou.

## Referencie

## Iné projekty

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape

Kategória:Chránené územia Národného parku Malá Fatra
Kategória:Prírodné pamiatky v Žilinskom kraji
Kategória:Chránené územia v okrese Dolný Kubín
Kategória:Zázrivá (okres Dolný Kubín)
Krasniansky luh

**Krasniansky luh** je prírodná pamiatka, ktorá sa nachádza na toku Varínky v katastrálnom území obcí Krasňany a Stráža.

Vyhlásená bola v roku 1989 s výmerou  a 5. stupňom ochrany.

Predmetom ochrany sú: ''Zachovalé brehové porasty toku Varínky v ochrannom pásme Národného parku Malá Fatra, ktoré sú dôležité z hľadiska vedecko-výskumného, krajinotvorného, vodoochranného, brehoochranného, ekologického a náučného.

## Referencie

## Iné projekty

## Externé odkazy
* Poloha na turistickej mape

Kategória:Chránené územia Národného parku Malá Fatra
Kategória:Prírodné pamiatky v Žilinskom kraji
Kategória:Chránené územia v okrese Žilina
Kategória:Krasňany (okres Žilina)
Kategória:Stráža
Amédée Louis Michel Lepeletier

**Amédée Louis Michel Lepeletier (Le Peletier), comte de Saint-Fargeau** (* 9. október 1770, Paríž, Francúzsko - † 23. august 1845, Saint-Germain-en-Laye, Francúzsko) - známy a významný francúzsky entomológ.

## Životopis
Narodil sa ako syn Louisa-Michela Le Peletier, markíza de Saint-Fargeau (1760 – 1793). Počas svojho života sa zaoberal hlavne radom Hymenoptera. Od roku 1832 bol Le Peletier archivárom Francúzskej entomologickej spoločnosti (Société entomologique de France). V roku 1833 pôsobil ako v poradí druhý prezident tejto spoločnosti. Jeho rozsiahla zbierka, prevažne z radu Hymenoptera sa nachádza čiastočne v Prírodovednom múzeu v Paríži (Muséum national d'histoire naturelle) a čiastočne v Prírodovednom múzeu v talianskom Turíne (Museo Regionale di Scienze Naturali di Torino).

## Bibliografia
* *Histoire naturelle des insectes. Hyménoptères.* Roret, Paríž, 1836 – 1846 p.m.
* *Memoires sur le G. Gorytes Latr. Arpactus Jur.* Paríž, 1832.
* *Monographia tenthredinetarum, synonimia extricata.* Levrault, Paríž, 1823 – 1825.
* *Mémoire sur quelques espéces nouvelles d’Insectes de la section des hyménoptères appelés les portetuyaux et sur les caractères de cette famille et des genres qui la composent.* Paríž, 1806.
* *Défense de Félix Lepeletier.* Vatar, Paríž, 1796 / 97.

## Literatúra
* Audinet Serville, 1846: [Lepeletier, A. L. M.] - Ann. Soc. Ent. Fr., (2)4: p. 193. 
* Jean Lhoste (1987). *Les Entomologistes français. 1750-1950. *INRA Éditions : 351 p.
* Roger Gourmelon, Michel Antoine & Monique Langlois: *Archives Rosanbo.* Paris, 1993, ISBN 2-86000-229-4
* Baker, D.B. Type material in the University Museum, Oxford, of bees described by Comte Amédée Lepeletier de Saint-Fargeau and Pierre André Latreille (Hymenoptera: Apoidea) *Journal of Natural History*, Volume 28, Issue 5 October 1994 , pages 1189 - 1204 
* Sotheby’s: *Jacques-Louis David.* London, 1997.
* Jean Gouillard (2004). *Histoire des entomologistes français, 1750-1950. Édition entièrement revue et augmentée.* Boubée (Paris) : 287 p.

Kategória:Francúzski entomológovia
Šútovská epigenéza

**Šútovská epigenéza** je prírodná pamiatka, ktorá sa nachádza pri sútoku Váhu a Šútovského potoka. Patrí do katastrálneho územia obcí Ratkovo a Šútovo v okrese Martin.

Vyhlásená bola v roku 1979 uznesením rady ONV Martin č. 9/1979 z 26. januára 1979 a novelizovaná v rokoch 1980 a 2004. Výmer pamiatky je  so 4. stupňom ochrany. Ochranné pásmo nebolo určené. Chránené územie je súčasťou Národného parku Malá Fatra.

Predmetom ochrany sa stala jedinečná reliéfna forma a dvojnásobný epigenetický zárez rieky Váh a Šútovského potoka pri ich zahlbovaní na konci terciéru. V tejto lokalite sa nachádza aj archeologický nález na výšinnom sídlisku „Boroviny“.

## Referencie

Kategória:Chránené územia Národného parku Malá Fatra
Kategória:Prírodné pamiatky v Žilinskom kraji
Kategória:Chránené územia v okrese Martin
Kategória:Ratkovo (okres Martin)
Kategória:Šútovo
Kategória:Turčianska kotlina
Pod Rígľom

**Pod Rígľom** je bývala prírodná rezervácia, ktorá sa nachádza v pohorí Malá Fatra.

Patrí do katastrálneho územia obce Sučany. Výmera chráneného územia je  s 5. stupňom ochrany. Chránené územie je súčasťou Národného parku Malá Fatra. Rezervácia bola vyhlásená v roku 1984 úpravou Ministerstva kultúry SSR č. 65/1984-32 z 30. apríla 1984.

Predmetom ochrany je: *[[Mravec lesný]] a ojedinelé zoskupenie jeho hniezd v porastoch človekom vysadených smrečín na vedeckovýskumné, náučné a kultúrno-výchovné ciele.*

## Referencie

## Externé odkazy
* Poloha na turistickej mape

Kategória:Chránené územia Národného parku Malá Fatra
Kategória:Prírodné rezervácie v Žilinskom kraji
Kategória:Chránené územia v okrese Martin
Kategória:Sučany
Kraľoviansky meander

**Kraľoviansky meander** je prírodná pamiatka v správe štátnej ochrany prírody Malá Fatra. Nachádza sa na rieke Váh medzi vodným dielom Krpeľany a priesmykom Hradiská. 

Patrí do katastrálneho územia obce Kraľovany v okrese Dolný Kubín. Pamiatka bola vyhlásená v roku 1990, s výmerou  so 4. stupňom ochrany a bez ochranného pásma. Chránené územie je súčasťou Národného parku Malá Fatra.

Predmetom ochrany je: *Forma [[Reliéf (geomorfológia)|reliéf]]u, ktorá patrí medzi ojedinelé a typicky vhĺbené dolinové [[Meander (riečny)|meandre]] a je dokladom [[Tektonika (geológia)|tektonického]] vývoja oblasti, poskytujúcim možnosť rekonštrukcie paleogeografických pomerov územia. Má vedecký a populárno-náučný význam.*

## Referencie

Kategória:Chránené územia Národného parku Malá Fatra
Kategória:Prírodné pamiatky v Žilinskom kraji
Kategória:Meandre na Slovensku
Kategória:Povodie Váhu
Kategória:Chránené územia v okrese Dolný Kubín
Kategória:Kraľovany
Emily Procterová

**Emily Procterová** (* 8. október 1968, Raleigh, Severná Karolína) je americká herečka najlepšie známa vďaka úlohe *Calleigh Duquesneovej* v seriáli *[[C.S.I.: Kriminálka Miami]]*.

## Životopis
Narodila sa a študovala v Severnej Karolíne. Keď jej boli dva roky jej rodičia (William a Barbara) sa rozviedli. Emily odpromovala na škole Ravenscroft vo svojom rodnom meste. Potom čo vyštudovala žurnalistiku a tanec na univerzite vo Východnej Karolíne stala sa moderátorkou počasia v Greenville v Severnej Karolíne.

Keď sa odsťahovala do Los Angeles, jej otec jej zaplatil dvojročnú hereckú školu. Ešte než odpromovala, objavila sa v niekoľkých malých rolách vo filmoch ako *[[Jerry Maguire]]* alebo *[[Breast Men]]*, kde sa dokonca objavila po boku hereckých hviezd ako David Schwimmer alebo Chris Cooper. V seriáli *[[Superman (seriál)|Superman]]* hrala *Lanu Langovú* ako vôbec prvá blonďatá herečka. V roku 2002 prerazila rolou *Calleigh Duquesneovej* v seriáli *[[C.S.I.: Kriminálka Miami]]*, v ktorom hrá dodnes.

Sama sa tiež dobrovoľne prihlásila do programu "Young Storytellers", pri ktorom navštevuje základné školy a rozpráva sa s deťmi, predovšetkým o ich talente atď. Zároveň pracuje v charite pre podporu ľudí bez domova. Ako koníček má dekorácie interiéru, najradšej má španielsky štýl z roku 1921. Emily je vášnivá hráčka pokru. Hru ju ako malú naučil jej otec. V pokri sa zúčastnila dokonca turnaja celebrít.

## Filmografia

## Externé odkazy
* 
* 

## Zdroj

Kategória:Divadelné herečky USA
Kategória:Filmové herečky USA
Kategória:Televízne herečky USA
Kategória:Osobnosti z Raleighu (Severná Karolína)
Hotel Boboty

**Hotel Boboty** je hotel vo Vrátnej doline blízko osady Štefanová. Jeho autorom bol významný slovenský architekt Ferdinand Čapka. Bol postavený v roku 1966.

Hotel sa nachádza na južnom úpätí masívu Boboty v nadmorskej výške . V 70. a 80. rokoch bol najluxusnejším hotelom vo Vrátnej doline s reštauráciou, kaviarňou, vinárňou a krytým bazénom. Hotel prešiel kompletnou rekonštrukciou.

## Iné projekty

## Externé odkazy
* 

Kategória:Hotely na Slovensku
Kategória:Architektúra z 1966
Kategória:Vrátna dolina
Michel Thomas

**Michel Thomas**, rodený **Moniek (Moshe) Kroskof** (* 3. február 1914, Lodž - † 8. január 2005, New York) bol poľský polyglot, lingvista a učiteľ jazykov.

Svoje detstvo strávil v Nemecku a vo Francúzsku. S nástupom Hitlera k moci sa preňho začala doba prenasledovania. Michel utiekol do Francúzska, kde sa pridal k protinacistickému odboju. Bol niekoľkokrát zatknutý a pár rokov strávil v pracovných táboroch. V roku 1947 emigroval do Los Angeles. Otvoril si jazykovú školu v Beverly Hills pod názvom Polyglot Institute (neskôr premenovaná na The Michel Thomas Language Center) a vynašiel nový systém učenia jazykov známy ako *Michel Thomas Method* (metóda Michela Thomasa), ktorá, ako sám vyhlasoval, má naučiť študentov vedieť veľmi dobre konverzovať už po pár dňoch štúdia. Medzi jeho študentmi boli diplomati, priemyselníci i celebrity ako Raquel Welch, Barbra Streisand, Emma Thompson, Woody Allen a Grace Kelly, ktoré platili za jeho služby poplatky do výšky 25 000 dolárov. Úspech jeho školy sa rychlo rozšíril, čo viedlo k otvoreniu druhej jazykovej školy v New Yorku a vydaniu množstva jazykových kníh a nahrávok.

Michel Thomas zomrel na zlyhanie srdca vo svojom dome v New Yorku 8. januára 2005 vo veku 90 rokov.

## Externé odkazy
* oficiálna stránka
* oficiálna stránka metódy Michela Thomasa
* michelthomas.org

Kategória:Narodenia v 1914
Kategória:Úmrtia v 2005
Kategória:Poľskí jazykovedci
Kategória:Francúzski jazykovedci
Kategória:Polygloti
Kategória:Preživší holokaust
Kategória:Osobnosti z Lodže